Пословна комуникација – пример теста

*1. Одаберите ТАЧНО написану скраћеницу:*

а) бр.

б) гђа.

в) др.

г) м.р.

**Тачан одговор је: А**

*2. Одаберите НЕТАЧНО написан израз:*

а) Кренуо је самном до продавнице.

б) Ставио је све на сто преда мном.

в) Уз мене се осећао сигурно.

г) Да ли су сви кренули са тобом?

**Тачан одговор је: А**

*3. Означите ТАЧНО написан израз:*

а) Поред парка, у близини Цветног Трга, налази се Трећа Београдска Гимназија.

б) Поред парка, у близини Цветног трга, налази се Трећа Београдска гимназија.

в) Поред парка, у близини Цветног трга, налази се Трећа београдска гимназија.

г) Поред парка, у близини Цветног трга, налази се трећа Београдска гимназија.

**Тачан одговор је: В**

*4. Означите ТАЧНА правила електронске комуникације:*

а) Када први пут конктактирамо некога, препоручљиво је да важне информације напишемо великим словима како би се на тај начин скренула пажња примаоцу поруке.

б) У пословној комуникацији уобичајено је користити емотиконе како бисмо јасније осликали свој став у вези са изнетим питањем.

в) Уколико је имејл од пошиљаоца од поверења, у коме се траже информације о личним подацима, послат на више адреса истовремено, не треба одговорити са „Reply all“ јер та инфрмација није од интереса за све.

г) Уобичајено је представити се на почетку имејла.

**Тачни одговори су: В, Г**

*5. Означите ТАЧНА правила комуникације мобилним телефоном:*

а) Када зовете некога телефоном, потребно је да га питате да ли је погодно време за разговор.

б) Уколико Вам телефон зазвони у присуству других људи, извините се, удаљите и кратко обавите разговор.

в) Музика за долазеће позиве треба да буде гласна и упечатљива, како бисте оставили утисак на колеге и показали да идете у корак са временом.

г) Уобичајено је да се телефон током пословног ручка држи на столу како бисте се на време јавили и на друге позиве.

**Тачни одговори су: А, Б**

*6. Означите ТАЧНО написану реч:*

а) најстрожији

б) нај једноставнији

в) највишљи

г) најјачи

**Тачан одговор је: Г**

*7. Означите ТАЧНО написан израз:*

а) Петар II Петровић Његош, познат и као Владика Раде, био је црногорски владар, епископ и песник.

б) Петар II Петровић Његош, познат и као Владика Раде, био је Црногорски владар, епископ и песник.

в) Петар II Петровић Његош, познат и као владика Раде, био је црногорски владар, епископ и песник.

г) Петар II Петровић Његош, познат и као владика Раде, био је Црногорски владар, епископ и песник.

**Тачан одговор је: В**

*8. На слици је приказан (означи тачан одговор):*



а) Ентузијастични однос према послу.

б) Досада и незаинтересованост.

в) Креативна замишљеност при решавању интересантног проблема.

**Тачан одговор је: Б**

9. *Означите ТАЧНО написан израз:*

а) Отворена је нова деоница ауто-пута.

б) Да би добио возачку дозволу, мораш прво да се упишеш у аутошколу.

в) Дао је ауто-гол.

г) Чекали су сатима испред Аутокоманде.

**Тачан одговор је: А**

*10. Одаберите НЕТАЧНО написан израз:*

а) Након тешког пута дочекала ју је топла добродошлица.

б) Имао је пуно планова за целу предстојећу Нову годину.

в) Закаснио је на претчас.

г) Научио је све напамет.

**Тачан одговор је: Б**

11. *Да ли су следеће изјаве тачне или нетачне? Упишите слово* ***Т*** *ако је изјава тачна, односно* ***Н*** *уколико је нетачна*:

а) Комуникација је исто што и вербална размена речи.

б) Значај поруке одређује пошиљалац, јер је важно оно што је пошиљалац имао намеру да саопшти а не оно што је неко разумео.

в) Можемо комуницирати и начином облачења.

г) Немогуће је некомуницирати.

д) Изрази лица могу да противрече изговореном.

ђ) Мрштење и стиснуте усне у комуникацији тумачимо као негативне и упозоравајуће изразе лица.

**Тачни одговори су: В, Г, Д, Ђ**

*12. Одаберите ТАЧНО написан израз:*

а) Ако ме позову, доћићу.

б) Стићићу на време само ако будем имала среће.

в) Уради ћу све што ми доктор буде саветовао.

г) Наћи ћеш сву литературу на крају књиге.

**Тачан одговор је: Г**

*13. Одаберите НЕТАЧНО написан израз:*

а) Дошао је на посао са колима.

б) Док она ради, он све време дрема.

в) Стигао је малопре.

г) Није му то пало на памет.

**Тачан одговор је: А**

*14. На слици је приказан (означи тачан одговор):*



а) Састанак на коме је присутна добра атмосфера.

б) Незадовољство запослених изазвано арогантним наступом лидера.

в) Досада и незаинтересованост.

**Тачан одговор је: А**

*15. Одаберите НЕТАЧНО написану скраћеницу:*

а) и др.

б) б.б.

в) и т.д.

г) чл.

**Тачан одговор је: В**

*16. Означите ТАЧНО написан израз:*

а) На Студентском тргу налазе се Природно-математички факултет и Филолошки факултет.

б) На Студентском Тргу налазе се Природно-Математички Факултет и Филолошки Факултет.

в) На Студентском тргу налазе се Природно-математички Факултет и Филолошки факултет.

г) На Студентском Тргу налазе се Природно-математички Факултет и Филолошки Факултет.

**Тачан одговор је: А**

*17. Означите ТАЧНО написан израз:*

а) Чекамо извештај из лабараторије.

б) Поред копија, потребно је донети и оргинал на увид.

в) Требају ми нове свеске.

г) Незадовољни станари протествовали су испред зграде.

**Тачан одговор је: В**

*18. Одаберите НЕТАЧНО написан израз:*

а) Поштована господо, задовољство је сарађивати са вама.

б) Драги гледаоци, ускоро ћемо Вам приказати први део филма нашег познатог режисера.

в) Поштовани професоре, послаћу Вам рад имејлом.

г) Обраћам се вама, својим верним слушаоцима.

**Тачан одговор је: Б**

*19. Означите ТАЧНО написан израз:*

а) Дал' да те чекам или да идем?

б) Нисам стигао ни да потрчим, а камоли да је стигнем.

в) Камоли је кренуо?

г) Ишао је мирно, кад ли одједном из грања прхну птица и трже га.

**Тачан одговор је: Б**

*20. Означите ТАЧНО написан израз:*

а) Купио је одело од Енглеског штофа.

б) Од свих језика, њој најбоље лежи Француски.

в) Италијански сладолед спада у најпопуларније посластице широм света.

г) Све његове књиге преведене су на Српски.

**Тачан одговор је: В**

*21. Означите ТАЧНО написан израз:*

а) С поштовањем

б) С' поштовањем

**Тачан одговор је: А**

*22. Одаберите НЕТАЧНО написан израз:*

а) На општини Стари град налазе се многобројни београдски музеји.

б) Највише волим да се шетам улицом Кнеза Михаила.

в) У центру насеља подигнут је споменик патријарху Павлу.

г) Први српски цар био је Душан Силни.

**Тачан одговор је: Б**

*23. Одаберите НЕТАЧНО написан израз:*

а) Треба да се припремим за тестирање.

б) Требаш ми хитно.

в) Требало је да имамо састанак у девет.

г) Требаш да избегаваш тешку храну.

**Тачан одговор је: Г**

*24. Означите ТАЧНО написан израз:*

а) Дан примирја у Првом светском рату обележава се 11. новембра.

б) Срећна Нова Година!

в) Радници су протестном шетњом обележили Први Мај, празник рада.

г) У школи је свечано прослављен међународни дан жена.

**Тачан одговор је: А**

*25. Означите ТАЧНО написан израз:*

а) Не говорити

б) Не вероватно

в) Не знање

д) Не човек

**Тачан одговор је: А**

26. *Означите ТАЧНО написан одговор*

При писању мејла и одређивања предмета поруке („SUBJECT”):

а) препорука је да предмет поруке буде што краћи и што конкретнији

б) „ SUBJECT“ у пословној комуникацији може и да се изостави

в) препорука је да „SUBJECT“ буде што дужи и што детаљнији

**Тачан одговор је: А**

*27. Исправите написани текст*

Поштовани колега,

обавештавам вас о учешћу преставника основног јавног тужилаштва у Лесковцу на међу народној конференцији „борба против насиља у породици“ у организацији Мисије оебс која ће се одржати 25 Септембра од 12. до 16. часова.

Били би смо вам захвални да нас штопре обавестите о агенди.

Хвала.

Срдачан поздрав,

Јована Јовановић

**Тачан одговор је:**

Поштовани колега,

обавештавам Вас о учешћу представника Основног јавног тужилаштва у Лесковцу на међународној конференцији „Борба против насиља у продици“ у организацији Мисије ОЕБС која ће се одржати 25. септембра од 12 до 16 часова.

Били бисмо Вам захвални да нас што пре обавестите о агенди

Хвала.

Срдачан поздрав,

Јована Јовановић